ટીએમટી એટલે ટ્રેડમિલ ટેસ્ટ. જિમમાં જે ટ્રેડમિલ હોય એની સાથે કમ્પ્યુટર અને ઈસીજી મશીન જોડેલું હોય છે. દરદીને એના પર ચલાવીને તે કેટલું સ્ટ્રેસ લઈ શકે એમ છે એ નોંધવામાં આવે છે. ઘણી વાર હૃદયની કામગીરીમાં કંઈક ગરબડ હોવા છતાં ઇલેક્ટ્રોકાર્ડિયોગ્રામમાં એ પકડાતું નથી ત્યારે આ ટેસ્ટ ખૂબ કામની છે. ટ્રેડમિલ પર દરદીને ક્ષમતા મુજબ ચલાવી કે દોડાવીને સાથે હૃદયનો વિદ્યુતપ્રવાહ માપવામાં આવે છે.